มีการก่อสร้างหมู่บ้านข้างบ้านของดิฉัน มีมลพิษ ฝุ่น ควันมากมาย ถูกลมพัดฝุ่นควันมายังบ้านของดิฉันจำนวนมาก มีเพียงแค่แสลนกั้นผืนเดียวซึ่งไม่เพียงพอ ฝุ่นควันยังคงมีเยอะอยู่ หลายครอบครัวประสบปัญหานี้มาเกือบ1ปี ได้รับการช่วยเหลือบ้างแต่เมื่อผ่านไปทางหมู่บ้านที่ก่อสร้างก็สร้างปัญหาเช่นเดิม มักง่ายอยู่บ่อยๆ แก้ปัญหาส่งๆ ไม่ค่อยมีความรับผิดชอบ เอาแต่ผลประโยชน์ของตนเอง ซึ่งบ้านของดิฉันเป็นบ้านไม้และอยู่ติดกับบริเวณที่ก่อสร้างทำให้ได้รับฝุ่นมากๆ บ้านฉันมีคนชราซึ่งนอนป่วยติดเตียงต้องย้ายไปพักบ้านญาติชั่วคราว และดิฉันมีอาการแน่นหน้าอก หายใจไม่สะดวกเพราะได้รับฝุ่นควันมากเกินไป และยังมีมลพิษทางเสียง มีการก่อสร้างที่เสียงดังแสบแก้วหู บางครั้งทำถึงเวลากลางคืนซึ่งรบกวนผู้อยู่อาศัยในระแวกนั้นค่ะขอให้เจ้าหน้าที่ที่เกี่ยวข้องช่วยดำเนินเรื่องแก้ไขและเข้าตรวจสอบให้หน่อยนะคะ ขอบคุณค่ะ